**Ministru kabineta noteikumu projekta**

**“Grozījumi Ministru kabineta 2009.gada 7.aprīļa noteikumos Nr.320 “Kārtība, kādā alkoholiskos dzērienus un tabakas izstrādājumus marķē ar akcīzes nodokļa markām”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  *Euro* ieviešanas kārtības likuma 30.panta pirmā daļa, Ministru kabineta 2012.gada 27.jūnija rīkojuma Nr.282 “Par “Koncepciju par normatīvo aktu sakārtošanu saistībā ar eiro ieviešanu Latvijā”” 7.1.apakšpunkts un 3.pielikuma 282.punkts |
| 2. | Pašreizējā situācija un problēmas |  Šobrīd Ministru kabineta 2009.gada 7.aprīļa noteikumu Nr.320 “Kārtība, kādā alkoholiskos dzērienus un tabakas izstrādājumus marķē ar akcīzes nodokļa markām” pielikumos ir lietots vārds “lati” vai izmantots lata saīsinājums.Deklarācijas par Valda Dombrovska vadītā Ministru kabineta iecerēto darbību II sadaļas 1.punkts paredz, ka Latvija plāno iekļauties eiro zonā jau 2014.gadā. Ņemot vērā, ka pēc iestāšanās eiro zonā, likumīgais maksāšanas līdzeklis būs nevis lats, bet *euro*, ir nepieciešams nodrošināt tiesību aktu pielāgošanu *euro* ieviešanai Latvijā. Lai nodrošinātu efektīvu un caurskatāmu *euro* ieviešanu Latvijas Republikā, 2013.gada 1.martā stājās spēkā *Euro* ieviešanas kārtības likums.Saskaņā ar *Euro* ieviešanas kārtības likuma 32.panta otrās daļas 4.punktu tiesību normā veic arī citus grozījumus, kuri nav saistīti ar skaitliskās vērtības latos aizstāšanu ar skaitlisko vērtību *euro*, bet kuri ir nepieciešami *euro* ieviešanai.Ņemot vērā minēto, ar 2014.gada 1.janvāri paredzēts naudas summas latos aizstāt ar atbilstošām naudas summām *euro,* kā arī vārdu “latos” aizstāt ar vārdu “*euro*”. Ņemot vērā minēto, Ministru kabineta 2009.gada 7.aprīļa noteikumu Nr.320 “Kārtība, kādā alkoholiskos dzērienus un tabakas izstrādājumus marķē ar akcīzes nodokļa markām” 1., 2., 3., 4. un 5.pielikumā ir nepieciešams aizstāt saīsinājumu “Ls” ar saīsinājumu “EUR” un 6. un 7.pielikumā vārdu “latos” ar vārdu “*euro*” |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Nodrošināt tiesību akta pielāgošanu *euro* ieviešanai. Ministru kabineta noteikumu projekts paredz:- aizstāt noteikumu 1., 2., 3., 4. un 5.pielikumā saīsinājumu “Ls” ar saīsinājumu “EUR”;- aizstāt noteikumu 6. un 7.pielikumā vārdu “latos” ar vārdu “*euro*”;- ka noteikumu projekts stāsies spēkā 2014.gada 1.janvārī  |
| 5. | Projekta izstrādē iesaistītās institūcijas | Valsts ieņēmumu dienests |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar  |
| 7. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Noteikumu projekts ir attiecināms uz tiem komersantiem, kas veic darbības ar akcīzes precēm – marķē alkoholisko dzērienus un tabakas izstrādājumus ar akcīzes nodokļa markām. Pēc Valsts ieņēmumu dienesta rīcībā esošās informācijas veikt darbības ar akcīzes precēm – marķēt alkoholiskos dzērienus un tabakas izstrādājumus ar akcīzes nodokļa markām atļauts 127 komersantiem  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav |
| 3. | Tiesiskā regulējuma finansiālā ietekme | Nav |
| 4. | Tiesiskā regulējuma nefinansiālā ietekme | Nav |
| 5. | Administratīvās procedūras raksturojums | Nav |
| 6. | Administratīvo izmaksu monetārs novērtējums | Nav |
| 7. | Cita informācija | Nav |

Anotācijas III, IV, V, VI un VII sadaļa – projekts šīs jomas neskar.

Finanšu ministrs A.Vilks

26.06.2013. 11.50

468

M.Damberga

67016895, fakss 67016895, mairita.damberga@vid.gov.lv